OpenLLM-France/wikimedia huggingface dataset:
# Kachemak

Kachemak, conegut localment com a Kachemak City, és un municipi d'Alaska (Estats Units) que el 2010 tenia 472 habitants.
# Joan III (patriarca copte)

Joan III (copte: Ⲓⲱⲁⲛⲛⲏⲥ; àrab: يوأنس, Yūʾannas) (Samannud, ? - ?, 27 de novembre de 689) va ser el 40è papa d'Alexandria i patriarca de la Seu de Sant Marc (680-689). Era originari de Samannud una ciutat al nord d'Egipte, per això també se l'ha anomenat papa Joan III de Samannud. Durant el seu papat el governador musulmà de Damasc era Marwan I fins després de la mort de Yazid, fill de Muàwiya I i pare Muàwiya II, Marwan tenia el control del Xam i d'Egipte.
Com a califa, Marwan va nomenar governadors els seus fills arreu de les províncies del Califat. Col·locà al seu fill Abd-al-Aziz ibn Marwan com a governador d'Egipte i el seu fill gran Abd-al-Màlik ibn Marwan, governador de Damasc, qui més tard succeiria al seu pare.
En aquella etapa els governants omeies encara estaven en guerra amb Abd-Al·lah ibn az-Zubayr.
I quan Abd-al-Aziz es va convertir en governador d'Egipte, el papa Joan III va escriure d'Alexandria a Misr als dos escribes que presidien el seu divan, per assabentar-los de què havia passat amb el segell, que s'havia posat a tots els llocs, i el problema amb els calcedonians díscols que l'afectaven. Tot seguit aquests escribes van enviar missatgers a Alexandria amb les instruccions que els segells havien de ser destruïts en els llocs on s'havien posat, i que tots els béns de l'Església havien de ser lliurats al Pare Patriarca.
L'any 680, el papa Joan III va reconstruir la Catedral de Sant Marc a Alexandria.

## Referències

* ↑ Severus of Al'Ashmunein (Hermopolis), History of the Patriarchs of the Coptic church of Alexandria (1910) Part 3: Agathon - Michael I (766 AD).
* ↑ SAINT-MARK Coptic Orthodox Church - Alexandria - EGYPT
Viccionari
# Boone (Iowa)

Boone és una població dels Estats Units a l'estat d'Iowa. Segons el cens del 2000 tenia 12.803 habitants.

## Demografia

Segons el cens del 2000, Boone tenia 12.803 habitants, 5.313 habitatges, i 3.363 famílies. La densitat de població era de 553,6 habitants per km².
Dels 5.313 habitatges en un 30,2% hi vivien nens de menys de 18 anys, en un 51% hi vivien parelles casades, en un 9,8% dones solteres, i en un 36,7% no eren unitats familiars. En el 31,5% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,3% tenia menys de 18 anys, un 9,5% entre 18 i 24, un 27,2% entre 25 i 44, un 21,4% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 85,4 homes.
La renda mediana per habitatge era de 38.179 $ i la renda mediana per família de 48.213 $. Els homes tenien una renda mediana de 32.106 $ mentre que les dones 22.119 $. La renda per capita de la població era de 18.995 $. Entorn del 5,4% de les famílies i el 8,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Boone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Boone». American Fact Finder. Oficina del Cens dels Estats Units, 12-01-2010.
# Districte d'Avranches

El Districte d'Avranches és un dels quatre districtes amb què es divideix el departament francès de la Manche, a la regió de la Normandia. Té 16 cantons i 160 municipis. El cap del districte és la sotsprefectura d'Avranches.

## Cantons

cantó d'Avranches - cantó de Barenton - cantó de Brécey - cantó de Ducey - cantó de Granville - cantó de La Haye-Pesnel - cantó d'Isigny-le-Buat - cantó de Juvigny-le-Tertre - cantó de Mortain - cantó de Pontorson - cantó de Saint-Hilaire-du-Harcouët - cantó de Saint-James - cantó de Saint-Pois - cantó de Sartilly - cantó de Sourdeval - cantó de Le Teilleul

## Vegeu també

* Cantons de la Manche
# Sulphur Springs (Arkansas)

Sulphur Springs és una població dels Estats Units a l'estat d'Arkansas. Segons el cens del 2000 tenia 671 habitants.

## Demografia

Segons el cens del 2000, Sulphur Springs tenia 671 habitants, 229 habitatges, i 160 famílies. La densitat de població era de 256,5 habitants/km².
Dels 229 habitatges en un 40,2% hi vivien nens de menys de 18 anys, en un 52,4% hi vivien parelles casades, en un 11,4% dones solteres, i en un 29,7% no eren unitats familiars. En el 24% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,45.
Per edats la població es repartia de la següent manera: un 32,8% tenia menys de 18 anys, un 9,2% entre 18 i 24, un 27,6% entre 25 i 44, un 18,9% de 45 a 60 i un 11,5% 65 anys o més.
L'edat mediana era de 30 anys. Per cada 100 dones de 18 o més anys hi havia 90,3 homes.
La renda mediana per habitatge era de 25.536 $ i la renda mediana per família de 29.844 $. Els homes tenien una renda mediana de 21.354 $ mentre que les dones 19.000 $. La renda per capita de la població era de 9.542 $. Entorn del 20% de les famílies i el 25,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sulphur Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Sulphur Springs». American Fact Finder. Oficina del Cens dels Estats Units, 12-01-2010.
# Anusuya Chinsamy-Turan

Anusuya Chinsamy-Turan és una paleontòloga dels vertebrats sud-africana coneguda pels seus coneixements i les seves contribucions a l'estudi de la microestructura de dents i ossos fòssils de vertebrats tant extints com vivents. Dirigí la Facultat de Ciències Biològiques (originalment la Facultat de Zoologia) de la Universitat de Ciutat del Cap entre el 2012 i el 2015.

### Formació i carrera

Chinsamy-Turan es graduà per la Universitat del Witwatersrand el 1983, hi feu un postgrau el 1984, obtingué un diploma superior per la Universitat de Durban-Westville (avui Universitat de KwaZulu-Natal) el 1985 i es doctorà per la Universitat del Witwatersrand el 1991. Seguidament, feu un postdoctorat a la Universitat de Pensilvània (1992-1994).
És autora de dues obres acadèmiques, dos llibres especialitzats, tres llibres infantils i un llibre de divulgació.

## Reconeixements

Chinsamy-Turan rebé el Distinguished Women Scientist Award del Departament de Ciència i Tecnologia de Sud-àfrica el 2002 i fou guardonada com a Sud-africana de l'Any el 2005. La Fundació Nacional de Recerca de Sud-àfrica li concedí el seu Guardó Presidencial el 1995 i el seu Guardó de Transformació el 2012.
El 2013 guanyà el Premi Subsaharià a la Divulgació i Popularització de la Ciència de l'Acadèmia Mundial de les Ciències.
El fèlid de dents de sabre Lokotunjailurus chinsamyae fou anomenat en honor seu.

## Referències

* ↑ «Professor Anusuya Chinsamy-Turan» (en anglès). Biological Sciences - UCT. Arxivat de l'original el 15 abril 2016. [Consulta: 25 desembre 2014].
* ↑ «Professor Anusuya Chinsamy-Turan | Department of Biological Sciences» (en anglès). www.botany.uct.ac.za. Arxivat de l'original el 15 abril 2016. [Consulta: 8 abril 2018].
* ↑ «Professor Anusuya Chinsamy-Turan» (en anglès). Universitat de Ciutat del Cap. Arxivat de l'original el 15 abril 2016. [Consulta: 25 desembre 2014].
* ↑ «Dinosaurs: How we know what we know – Anusuya Chinsamy-Turan» (en anglès). Centre de les Ciències de Ciutat del Cap.
* ↑ Brits, Elsabé «Sabre-tooth cat named after renowned scientist» (en anglès). Nature Africa, 07-09-2023. DOI: 10.1038/d44148-023-00231-y.
# Randolph (Maine)

Randolph és una població dels Estats Units a l'estat de Maine (EUA). Segons el cens del 2000 tenia 1.911 habitants.

## Demografia

Segons el cens del 2000, Randolph tenia 1.911 habitants, 829 habitatges, i 536 famílies. La densitat de població era de 346,4 habitants/km².
Dels 829 habitatges en un 30,9% hi vivien nens de menys de 18 anys, en un 47,4% hi vivien parelles casades, en un 12,8% dones solteres, i en un 35,3% no eren unitats familiars. En el 30% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,82.
Per edats la població es repartia de la següent manera: un 24,9% tenia menys de 18 anys, un 7,1% entre 18 i 24, un 28% entre 25 i 44, un 23% de 45 a 60 i un 17% 65 anys o més.
L'edat mediana era de 39 anys. Per cada 100 dones de 18 o més anys hi havia 82,6 homes.
La renda mediana per habitatge era de 31.046 $ i la renda mediana per família de 38.920 $. Els homes tenien una renda mediana de 31.196 $ mentre que les dones 20.313 $. La renda per capita de la població era de 15.742 $. Entorn del 9,1% de les famílies i el 10,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Randolph». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Randolph». American Fact Finder. Oficina del Cens dels Estats Units, 12-01-2010.
# Can Volart

Can Volart és una casa de Parets del Vallès (Vallès Oriental) protegida com a bé cultural d'interès local.

## Descripció

És una casa senyorial del segle xix orientada cap a l'oest. És de planta quadrada i consta de planta, pis i golfes. Al mig de la casa hi ha una petita torre que il·lumina l'escala. En ser una casa senyorial té dues entrades: un pels senyors (no s'utilitza en l'actualitat) i una pel servei. Arcades a la porta principal i finestres. L'interior de la casa conserva la senyoria amb l'escala i els salons (un amb frescos i l'altre amb quadres).

## Història

Casa construïda el 1874 com a segona residència d'uns barcelonins. El 1926 el sr. Volart comprà la casa al sr. Biscamps. Inicialment la casa es dedicà a l'explotació vitícola. Amb la reconversió de la zona es dedicà als conreus de secà i de regadiu.

## Referències

* 1 2 «Can Volart». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Retirada fingida

Una retirada fingida és una tàctica militar, un tipus de finta, mitjançant la qual una força militar simula retirar-se o fugir en desbandada per fer caure un enemic en una posició de vulnerabilitat.
Una retirada fingida és una de les tàctiques més difícils d'emprendre per una força militar i requereix soldats ben disciplinats. Això es deu al fet que, si l'enemic pressiona cap al cos en retirada, és probable que les tropes indisciplinades perdin coherència i la derrota esdevingui autèntica.
Els romans d'Orient copiaren aquesta tàctica de genets de les estepes com els magiars i els alans.

## Exemples

* Batalla de Marató (490 aC)
* Batalla de les Termòpiles (480 aC)
* Batalla d'Agrigent (262 aC)
* Batalla del riu Bagradas (240 aC)
* Batalla de Trebia (218 aC)
* Batalla de Tigranocerta (69 aC)
* Batalla de Carres (53 aC)
* Batalla del Bagradas (49 aC)
* Batalla de Lugdúnum (197)
* Batalla de Bowang (202)
* Batalla d'Abritus (251)
* Batalla de Naïssus (268)
* Batalla de Salsu (612)
* Campanya d'Heracli (622)
* Batalla de Sarus (625)
* Batalla de Nínive (627)
* Batalla de Nahāvand (642)
* Batalla de Dun Nechtain (685)
* Batalla d'Amblève (716)
* Batalla de Brenta (899)
* Batalla de Lechfeld (910)
* Batalla de Püchen (919)
* Batalla d'Arcadiòpolis (970)
* Batalla de Conquereuil (992)
* Batalla de Hastings (1066)
* Batalla de Calaura (1078)
* Batalla de Larisa (1083)
* Batalla d'Haran (1104)
* Batalla d'Al-Sannabra (1113)
* Setge de Sozopolis (1120)
* Batalla de Cresson (1187)
* Segona batalla de Tarain (1192)
* Batalla d'Adriania (1205)
* Batalla de la Muntanya del Caucas (1222)
* Batalla del riu Kalka (1223)
* Batalla de Chmielnik (1241)
* Batalla de Legnica (1241)
* Batalla d'Ain Jalut (1260)
* Batalla de Moclín (1280)
* Batalla del golf de Nàpols (1284)
* Batalla de Kili (1299)
* Batalla del riu Vorskla (1399)
* Batalla de Grunwald (1410)
* Batalla de Lipany (1434)
* Batalla d'Ocrida (1464)
* Batalla del camp de Krbava (1493)
* Batalla de Marv (1510)
* Batalla d'Acajutla (1524)
* Batalla d'Ancrum Moor (1545)
* Batalla de Kizaki (1572)
* Batalla de l'illa Hansan (1592)
* Batalla de Traigh Ghruinneart (1598)
* Batalla de Mirăslău (1600)
* Batalla d'Urmia (1604)
* Batalla de Kircholm (1605)
* Batalla de Prostki (1656)
* Battle of Musgrove Mill (1780)
* Batalla de Castiglione (1796)
* Batalla de Delhi (1803)
* Batalla d'Austerlitz (1805)
* Batalla de Fetterman (1866)

## Referències

* 1 2 John Keegan, A History of Warfare. Vintage, 1994, p. ???.
* ↑ Marren, 2004, p. 130.

## Bibliografia

* Marren, P. 1066: The Battles of York, Stamford Bridge & Hastings (en anglès). Leo Cooper, 2004. ISBN 0-85052-953-0.
# Blockton

Blockton és una població dels Estats Units a l'estat d'Iowa. Segons el cens del 2000 tenia 192 habitants.

## Demografia

Segons el cens del 2000, Blockton tenia 192 habitants, 91 habitatges, i 52 famílies. La densitat de població era de 114 habitants per km².
Dels 91 habitatges en un 28,6% hi vivien nens de menys de 18 anys, en un 48,4% hi vivien parelles casades, en un 9,9% dones solteres, i en un 41,8% no eren unitats familiars. En el 36,3% dels habitatges hi vivien persones soles el 24,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,9% tenia menys de 18 anys, un 9,4% entre 18 i 24, un 25% entre 25 i 44, un 21,4% de 45 a 60 i un 21,4% 65 anys o més.
L'edat mediana era de 40 anys. Per cada 100 dones de 18 o més anys hi havia 82,7 homes.
La renda mediana per habitatge era de 22.917 $ i la renda mediana per família de 28.125 $. Els homes tenien una renda mediana de 25.417 $ mentre que les dones 15.000 $. La renda per capita de la població era de 15.413 $. Entorn del 12,7% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blockton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Blockton». American Fact Finder. Oficina del Cens dels Estats Units, 12-01-2010.
# Subiaco (Arkansas)

Subiaco és una població dels Estats Units a l'estat d'Arkansas. Segons el cens del 2000 tenia 439 habitants.

## Demografia

Segons el cens del 2000, Subiaco tenia 439 habitants, 147 habitatges, i 115 famílies. La densitat de població era de 92,1 habitants/km².
Dels 147 habitatges en un 38,8% hi vivien nens de menys de 18 anys, en un 63,9% hi vivien parelles casades, en un 9,5% dones solteres, i en un 21,1% no eren unitats familiars. En el 17,7% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,3% tenia menys de 18 anys, un 9,6% entre 18 i 24, un 26% entre 25 i 44, un 26% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 131,8 homes.
La renda mediana per habitatge era de 38.182 $ i la renda mediana per família de 40.417 $. Els homes tenien una renda mediana de 25.125 $ mentre que les dones 17.969 $. La renda per capita de la població era de 14.012 $. Entorn del 6% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Subiaco». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Subiaco». American Fact Finder. Oficina del Cens dels Estats Units, 12-01-2010.
# Readfield

Readfield és una població dels Estats Units a l'estat de Maine (EUA). Segons el cens del 2000 tenia 2.360 habitants.

## Demografia

Segons el cens del 2000, Readfield tenia 2.360 habitants, 867 habitatges, i 673 famílies. La densitat de població era de 31,2 habitants/km².
Dels 867 habitatges en un 39,8% hi vivien nens de menys de 18 anys, en un 66,4% hi vivien parelles casades, en un 8% dones solteres, i en un 22,3% no eren unitats familiars. En el 18,2% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,1.
Per edats la població es repartia de la següent manera: un 28,7% tenia menys de 18 anys, un 5,7% entre 18 i 24, un 26,9% entre 25 i 44, un 27,9% de 45 a 60 i un 10,8% 65 anys o més.
L'edat mediana era de 38 anys. Per cada 100 dones de 18 o més anys hi havia 98,7 homes.
La renda mediana per habitatge era de 48.893 $ i la renda mediana per família de 51.890 $. Els homes tenien una renda mediana de 37.981 $ mentre que les dones 27.971 $. La renda per capita de la població era de 20.707 $. Entorn del 4,6% de les famílies i el 5,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Readfield». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Readfield». American Fact Finder. Oficina del Cens dels Estats Units, 12-01-2010.
# Cedocte

El Cedocte (grec medieval: Κηδόκτος, Kidoktos; o Κηδούκτος, Kiduktos) o Aceducte (Ἀκεδοῦκτον, Akedúkton) fou una plana situada prop d'Heraclea Perint a l'època romana d'Orient.
No se n'ha determinat la ubicació amb certesa, però se sap que era prop del riu Halmir (actualment Kalivri), entre els pobles de Daníon i Heraclea (actualment Marmara Ereğlisi). El seu nom és evidentment una forma hel·lenització del substantiu llatí aquaeductus i es refereix a un aqüeducte local. Malgrat la seva proximitat a Constantinoble, probablement no formava part del sistema que aprovisionava la capital romana d'Orient.
És esmentada per primera vegada el 813, quan Miquel I Rangabé sortí en campanya contra els búlgars acompanyat per la seva muller, Procòpia. Les tropes, descontentes per la presència de la dona, s'amotinaren. L'octubre o novembre del 822, la plana fou l'escenari de la batalla decisiva en la revolta de Tomàs l'Eslau, entre les forces rebels i els búlgars, encapçalats per Omurtag, aliat de l'emperador Miquel II el Tartamut. Tant un bàndol com l'altre patí greus baixes, sense que cap en resultés clar vencedor, però Tomàs quedà tocat i la seva rebel·lió s'esfondrà uns mesos més tard.
El Cedocte torna a aparèixer durant la revolta de Nicèfor Brienni el Vell contra Nicèfor III Botaniates el 1078. Poc abans de la batalla de Calaura, en la qual Brienni fou derrotat per Aleix Comnè, general de Botaniates, l'exèrcit rebel havia estat atendat al Cedocte. Un praktikon del 1104 l'enumera entre les possessions del monestir dels Ibers, al mont Atos. A principis del segle xiii formava una episcepsi imperial i fou documentat a la Partitio Romaniae (pertinentia Cedocti) com una de les àrees assignades a cavallers croats individuals.

## Referències

* ↑ Külzer, 2008, p. 389, 390, 421, 422 i 446.
* 1 2 3 4 5 6 Külzer, 2008, p. 446.
* ↑ Treadgold, 1988, p. 240 i 241.

## Bibliografia

* Külzer, Andreas. Tabula Imperii Byzantini, Band 12: Ostthrakien (Eurōpē), 2008. ISBN 978-3-7001-3945-4.
* Treadgold, Warren T. The Byzantine Revival, 780–842 (en anglès). Stanford University Press, 1988. ISBN 0-8047-1462-2.
# David Kipiani

David Kipiani (georgià: დავით ყიფიანი‏) (Tbilisi, 18 de novembre de 1951 - Tbilisi, 17 de setembre de 2001) fou un futbolista georgià de la dècada de 1970 i entrenador.
Fou 19 cops internacional amb la selecció de la Unió Soviètica amb la qual participà en els Jocs Olímpics d'Estiu de 1976.
Pel que fa a clubs, defensà els colors de Dinamo Tbilisi.

## Referències

* ↑ «Yugoslavia 0–1 USSR — 17 abril 1974». International Football History and Statistics. [Consulta: 11 juny 2018]. «International Friendly, Bilino Polje Stadium, Zenica, Attendance: 30,000»
* ↑ «Yugoslavia 0–1 USSR — abril 17, 1974». us.soccerway.com. [Consulta: 11 juny 2018]. «International Friendly, Bilino Polje Stadium, Zenica, Attendance: 30,000»
* ↑ «Yugoslavia 0–1 USSR — abril 17, 1974». footballfacts.ru. [Consulta: 11 juny 2018]. «International Friendly, Bilino Polje Stadium, Zenica, Attendance: 30,000»
* ↑ Goduadze, Lasha. «Career in phrases: David Kipiani». msy.gov.ge, 24-03-2016.
* ↑ David Kipiani a National-Football-Teams.com (anglès)
* ↑ «David Kipiani Club Statistics». footballfacts.ru. [Consulta: 11 juny 2018].
# Districte Federal de l'Extrem Orient

El Districte Federal de l'Extrem Orient (en rus Дальневосточный федеральный округ, Dalnevostotxni federalni ókrug) és un dels nou districtes federals de Rússia.
Tal com diu el seu nom, geogràficament ocupa l'extrem oriental de la Federació Russa, en concret la part est de Sibèria. És el més extens de tots els districtes federals russos (6.215.900 km²) i, alhora, el segon menys poblat (6.692.865 habitants segons el cens del 2002), només per davant del Districte Federal de Crimea que fou creat el març de l'any 2014. La seu administrativa és a la ciutat de Khabàrovsk.
Es va establir el 18 de maig del 2000. El Delegat Presidencial del districte federal és Iuri Trútnev.

## Subjectes federals

El Districte Federal de l'Extrem Orient comprèn 9 subjectes federals:
* Óblast de l'Amur
* Província Autònoma dels Hebreus
* Krai de Kamtxatka
* Óblast de Magadan
* Krai de Primórie
* República de Sakhà (Iacútia)
* Óblast de Sakhalín
* Krai de Khabàrovsk
* Districte Autònom de Txukotka

## Vegeu també

* República de l'Extrem Orient